Landsretten ændrer byrettens afgørelse om tiltale for videregivelse af fortrolige oplysninger, subsidiært videregivelse af meddelelser vedrørende andres private forhold samt misbrug a... Vis mere
Ret: Østre Landsret (2. instans)
Faggruppe: Straffesag — Bødesag
Sagsemner: Forbrydelser i offentlig tjeneste;

/

Overtrædelse af tavshedspligt og ulovlige opslag i
politiets system

Landsretten frifinder tidligere leder i politiet for overtrædelse af sin
tavshedspligt og for ulovlige opslag i politiets sagsbehandlingssystem

Den tidligere leder var tiltalt for i forbindelse med udgivelsen af en bog at have brudt sin tavshedspligt
ved uberettiget at have videregivet fortrolige oplysninger fra afsluttede straffesager om
enkeltpersoners private forhold. Han var også tiltalt for stillingsmisbrug ved at have foretaget opslag i
politiets sagsbehand lingssystem uden arbejdsmæssig begrundelse.  

I byretten blev han dømt for i ét tilfælde at have brudt sin tavshedspligt og frifundet for otte yderligere
forhold. Han blev endvidere dømt for stillingsmisbrug ved at have foretaget opslag i sagsbehandlings -
systemet.

Anklagemyndigheden havde anket byrettens dom med henblik på domfældelse i overensstemmelse
med tiltalen.

Landsretten frifandt i det hele tiltalte.